Jusnanas

Jusnanas () – upė vidurio Švedijoje. Prasideda Skandinavijos kalnuose, Herjedaleno lėne. Teka į pietryčius per Helsinglando lėną. Vaga slenkstėta, ežeringa. Įteka į Baltijos jūros Botnijos įlanką į pietryčius nuo Sederhamno miesto.

Didžiausias intakas – Voksnanas (dešinysis).

Jusnano vagoje įrengta 18 hidroelektrinių. Jos drauge pagamina 4,5 TWh energijos (2001 m.). Didesnės gyvenvietės prie upės: Hedė, Svegas, Ferila, Jusdalis, Bolnesas, Jusnė.

Kategorija:Švedijos upės